Fox var en tidlig og innflytelserik representant for den bevegelse som skulle bli kjent som Creation Spirituality. Bevegelsen henter inspirasjon fra de mystiske filosofiene hos middelalderske katolske visjonærer som Hildegard av Bingen, Thomas av Aquino, Frans av Assisi, Julian av Norwich, Dante Alighieri, Mester Eckhart og Nicolas Cusanus, så vel som fra den jødiske tradisjons visdom og profetiske tradisjoner. Creation Spirituality er også sterkt på linje med det sene 1900-tallets økologiske bevegelser, og omfatter mange åndelige tradisjoner fra rundt omkring i verden, som buddhismen, jødedommen, sufismen og Amerikas urfolks åndelighet med fokus på «deep ecumenics» (dyp økumenikk) og religionsdialog. Fox har skrevet 35 bøker som er blitt oversatte til 68 språk og har solgt millioner av eksemplarer.